રાજ્ય સરકારની ઉજ્જવલા યોજનામાં ગેસ એજન્સી દ્વારા આચરાયેલ આ કથિત કૌભાંડની મળતી વિગતો મુજબ વિજાપુર તાલુકાના વસઈ ગામે વિજાપુર શહેરની ઈન્ડેન કંપનીની ભૂમિકા ગેસ એજન્સી નામની એજન્સી દ્વારા ગામના ગરીબ લાભાર્થીઓને અપાતા ઉજ્જવલા યોજનામાં અપાતા મફત ગેસ કનેક્શનમાં લાભાર્થીઓ પાસેથી ૩૦૦ રૂપિયા કોઈ પણ પ્રકારની પાવતી આપ્યા વિના ઉઘરાય છેની બુમરાડ ઉઠતાં ગામના લાભાર્થીઓ અને નાગરિકોની રજૂઆતને પગલે જિલ્લાનું અને સ્થાનિક પુરવઠા તંત્ર દોડતું થયું હતું અને સોમવારના રોજ જિલ્લા પુરવઠાની ટીમ સાથે સ્થાનિક પુરવઠા અધિકારી વિજય મકવાણાએ તપાસનો ધમધમાટ શરૂ કરીને ગામના ૨૧ જેટલા વ્યક્તિઓના નિવેદન લેતાં ગેસ એજન્સી દ્વારા ૩૦૦ રૂપિયા ઉજ્જવલા યોજનામાં કનેકશનના નામે ઉઘરાવવામાં આવ્યા હોવાનું બહાર આવ્યું હતું.